# УТВЪРЖДАВАМ:

# ДИРЕКТОР НА ИР- БАН \_\_\_\_\_\_\_\_\_\_\_\_\_\_\_\_\_\_\_\_\_\_

# ДОЦ.Д-Р ИНЖ. АВГУСТ ИВАНОВ

### **ДЛЪЖНОСТНА ХАРАКТЕРИСТИКА**

**НА ДЛЪЖНОСТТА ИЗСЛЕДОВАТЕЛ – R1**

**ПО ПРОЕКТ**

**BG05M2OP001-1.002-0010**

**„ЦЕНТЪР ЗА КОМПЕТЕНТНОСТ ПО ПЕРСОНАЛИЗИРАНА МЕДИЦИНА, 3Д И ТЕЛЕМЕДИЦИНА, РОБОТИЗИРАНА И МИНИМАЛНО ИНВАЗИВНА ХИРУРГИЯ”**

|  |  |
| --- | --- |
| **СТРУКТУРНО ЗВЕНО:** | **Дейност 3 по проекта – РП4 „Роботизирана хирургия“** |
| **СТРУКТУРНА ЕДИНИЦА:** | **Лаборатория за експериментална хиругична роботика** |

|  |  |
| --- | --- |
| **КЛАС ПО НКПД:** | 2422 5089 **КОД ПО ЕКАТТЕ:** 68134 **КОД ПО КИД:** 7219 |
|  |  |

**I. ИЗИСКВАНИЯ ЗА ЗАЕМАНЕ НА ДЛЪЖНОСТТА:**

1. **Нормативни изисквания:**
   1. Образование – Висше;
   2. Образователно-квалификационна степен – „Магистър”
   3. Професионална квалификация - Електроинженер;
   4. Изследовател R1– специалист;
   5. Трудов договор с лицето по условията на ПРОЕКТ BG05M2OP001-1.002-0010;
   6. Други изисквания във връзка с нормативната база:
      1. Да познава изискванията на проекта, дейността и целевите групи;
      2. Да познава и прилага ЗЛЗ и правилниците в касаещия го обем;
      3. Да познава и прилага правилата и нормативните актове за безопасни и здравословни условия на труд и за противопожарна охрана в областта, в която работи;
      4. Да познава и прилага съвременни методи, организацията и провеждането на научните изследвания и експерименти .
      5. Да познава и прилага ЗРАСРБ и правилника за прилагането му.
2. **Специфични изисквания и опит за заемане на длъжността:**
   1. Отговаря на изискванията за „Изследовател“ – висше образование и поне пет години подходящ трудов стаж.
   2. Познаване на методиката, целите и задачите за провеждане на опити;
   3. Анализи и изследвания, на основните методически постановки и похвати за събиране и обработване на първична информация;
   4. Познаване на методите за анализ и експерименти, провеждани в лаборатория;
   5. Опит в провеждането на експериментални изследвания в медицината;
   6. Извършване на дейности подпомагащи водещите изследователи;
   7. Извършване на дейности подпомагащи изследователите с научна степен;
   8. Изследователска работа за постигане на резултатите в научната програма;
   9. Работа в екип със съответни комуникативни умения;
   10. Умения за работа с лабораторните технически средства (ЛТС) и специализирана апаратура, с които се извършват предвидените лабораторни изследвания .
   11. Познаване принципите на работа на ЛТС и специализираната апаратура.
   12. Умения за извършване на необходимата текуща поддръжка на ЛТС;
   13. Познаване на факторите, от които се влияе резултата;
   14. Познаване възможните източници на грешки;
   15. Познаване изискванията на преданалитичния етап за извършваните в лабораторията изследвания и опити.
3. **Възникване и прекратяване на трудовото правоотношение:**
   1. Трудовото правоотношение възниква по допълнителен трудов договор с лицето, по условията на Проект BG05M2OP001-1.002-0010;
   2. Трудовото правоотношение се прекратява:
      1. При изпълнение на всички задължения по предмета на договора с лицето;
      2. След изтичане срока на договора по Проекта;
      3. Едностранно от страна на работодателя при неизпълнение на задълженията;
      4. По други причини, съгласно нормативните текстове описани в КТ.

**II. ФУНКЦИИ И ЗАДЪЛЖЕНИЯ:**

1. **Основни функции и задължения, характеризиращи заеманата длъжност**:
   1. Експерименти, анализи и диагностика, съгласно изискванията на Д3, РП-4 „Роботизирана хирургия“, структурно звено Лаборатория за експериментална хиругична роботика;
   2. Извършване на дейности подпомагащи водещите изследователи и изследователите с научна степен в процеса на постигане на резултатите от научната програма на проекта;
   3. Анализира технически проби и образци при извършване на изследвания;
   4. Въвежда процедури за осигуряване на качеството на аналитичния процес;
   5. Прилага най-новите методи за осъществяване на анализ и контрол на качеството;
   6. Прави разчети във връзка с направените изследвания, оформя резултатите, отчита ги и съставя техническата документация за изпълнените лабораторни работи;
   7. Анализира и систематизира получените резултати от направените изследвания;
   8. Прави корекции за осигуряване на качеството при възникване на грешки в хода на аналитичните процедури.
   9. Участва в провеждане на научни експерименти и/или във внедряването и публикуването на реализираните разработки и научни публикации по целите на проекта;
   10. Участва във внедряването и публикуването на резултатите от изследванията;
   11. Прилага съвременни технически средства за обработване на информация, в това число и работа със стандартни и/или специализирани компютъризирани системи.
2. **Други функции и задължения за длъжността от общ характер**:
   1. Изпълнява работата си в изискуемото количество и качество;
   2. Непрекъснато повишава знанията и квалификацията си;
   3. Пази грижливо имуществото, което му е поверено или с което е в досег при изпълнение на възложената му работа за целите на проекта;
   4. Пази доброто име Работодателя, не злоупотребява с доверието му и не разпространява станали му известни поверителни сведения;
   5. Стриктно спазва вътрешните правила;
   6. Изпълнява и други конкретно възложени задачи, свързани с настоящата длъжност;
   7. Прилага и спазва приетите правила за безопасни и здравословни условия на труд и за противопожарна охрана на работното място;
   8. Използва, според предназначението, дадените му лични предпазни средства и други приспособления, необходими за изпълнение на задълженията;
   9. Участва в кампанията за разгласяване на проекта сред целевите групи, неговите партньори и общността и преглежда информацията свързана с това;
   10. Участва в популяризирането на проекта на местно ниво и на приноса на Европейските инвестиционни фондове като работи активно с местните институции и медиите;
   11. Отчита в определения срок изпълнението на поставените от ръководителя на проекта и/или дейността текущи и/или окончателни резултати и задачи, свързани с проекта;

**III. ПРАВА И ПРАВОМОЩИЯ:**

1. Реагира адекватно съгласно делегираните му права от Р-л проект и Р-л лаборатория за експериментална хирургична роботика .
2. Проявява способност за работа в екип и недопускане на конфликти.
3. Проявява коректност в работата и в отношенията с колегите.
4. Проявява дисциплинираност и отговорност при спазване на изискванията за безопасност на труда и пожарната безопасност.
5. Реагира адекватно и проявява инициативи за решаване на възникнали проблеми.
6. Прави предложения пред Ръководител проект и Ръководител лаборатория за повишаване качеството и ефективността при реализиране на дейностите във връзка с проекта.
7. Ползва се с права, регламентирани от Кодекса на труда, КТД, Правилата за изпъл­нение на Европейските проекти и другите действащи Нормативни актове.
8. Сигнализира и изисква, по установения ред, осигуряване на необходимите за нормал­ното протичане на дейността материали, инструменти, пособия и други материали.
9. Получава полагащото му се и отчетено с отчетите месечно парично възнаграждение за отработените часове при качествено изпълнение на посочените в него трудови функции.

**IV. НОСИ ОТГОВОРНОСТ ЗА:**

1. Повереното му имущество, необходимо за изпълнение на задълженията и правата по настоящата длъжностна характеристика.
2. Резултата, произтекъл от взетите от него решения при осъществяване на дейността, определена в трудовия договор и настоящата длъжностна характеристика.
3. Резултатите, произтекли от пълно или частично неизпълнение на задълженията му по тази длъжностна характеристика, дължащи се на нарушаване на методическите норми и изисквания или неспазване в пълен обем на постановената трудова дисциплина.
4. Забавяне или не отчитане в срок, по негова вина, на изпълнението на поставените от ръководството на проекта текущи или окончателни резултати и задачи по проекта.
5. Своевременното и качествено извършване на опитите и анализите.
6. Дадените заключения от извършената работа и изследвания.
7. Опазването и поддържането на апаратурата, с която работи.
8. Спазване на изискванията за защита на личните данни в съответствие с чл. 5 от Регламент № 966/2012 и приложимото българско законодателство.
9. Добросъвестно запазване на станала му известна поверителна информация и документи или други материали свързани с проекта, които да не разгласява и да не публикува, или по какъвто и да е начин публично да оповестява.
10. Незабавно сигнализиране на длъжностните лица, при констатирано и/или предполагаемо наличие на рискови ситуации (пожар, наводнение и др.), които биха довели до застрашаване здравето и безопасността.
11. Спазване на утвърдените правила за здравословни и безопасни условия на труд и правилата за противопожарна безопасност при изпълнение на проекта.

**V. ОРГАНИЗАЦИОННИ ВРЪЗКИ И ВЗАИМООТНОШЕНИЯ:**

1. **ЙЕРАРХИЧЕСКИ.**
   1. Подчинен на Директора на ИР- БАН
   2. Подчинен на ръководителя на проекта.
   3. Подчинен на ръководителя на департамента Роботизирана хирургия (РП4)
2. **ФУНКЦИОНАЛНИ.**
   1. **Вътрешни в проект BG05M2OP001-1.002-0010:**
      1. По обема на работа и задачите с ръководителя на Лаборатория за експериментална хиругична роботика;
      2. Работи под ръководството на хабилитирани лица, ръководител на лаборатория, във връзка с изпълнение на конкретни задачи.
      3. Осъществява връзки с научните структурни звена (лаборатории/секции), аналитичния център, административните и обслужващи звена на университета.
      4. По организация на работата с ръководителя на департамента и проекта;
      5. По основните дейности с екипа от Департамент „Персонализирана медицина“;
      6. По дейностите на проекта с ръководителите на отделните работни пакети (РП);
      7. По спазване на графика за изпълнение на проекта с други участници по проекта.
   2. **Външни за проект BG05M2OP001-1.002-0010:**
      1. Ръководството на МУ-Плевен и неговите основни и обслужващи звена;
      2. Други структури в МУ-Пленен във връзка с изпълнение на проекта;
      3. Научно-изследователски опити, анализи и експерименти в изпълнение на проекти с научните екипи в партньорски организации, фирми, фондации и научни организации;
      4. Лицата, подпомагащи изпълнението на проекта от други организации;
      5. Експертите от УО, отговарящи за изпълнението и отчитането на проекта.

**VI. СПЕЦИФИЧНИ ИЗИСКВАНИЯ ЗА ОРГАНИЗАЦИЯ НА РАБОТНОТО МЯСТО:**

1. Изпълнява задълженията си в лаборатория и/или друго утвърдено място.

Работи под ръководството на хабилитирани лица, ръководител на лаборатория.

1. Използване на работно и специално облекло и лични предпазни средства при работа, съобразно действащото законодателство.
2. Установено почасово работно време, съгласно трудовия договор.
3. Прилагане на заплащане на труда съобразно действащите правила по проекта за определяне на размера на работната заплата и часовата ставка за длъжността.
4. Осигуреност с консумативи и носители за запис и съхранение на информация.

Настоящата длъжностна характеристика е създадена във връзка с изпълнение на проект за създаване на „***Център за компетентност по персонализирана медицина, 3Д и телемедицина, роботизирана и минимално инвазивна хирургия***“, РП-4, структурна единица „Лаборатория за експериментална хиругична роботика “ по проектBG05M2OP001**-**1.002-0010 за длъжност ИЗСЛЕДОВАТЕЛ**, Изследовател степен R1 –**  Тя е неразделна част от документите по договор **№BG05M2OP001-1.002-0010** и се прилага като вътрешен административен и нормативен документ.

Длъжностната характеристика се актуализира по реда на нейното съставяне при промяна в управленската структура на проекта или при промяна в изискванията и спецификата на заеманата длъжност.

Длъжностната характеристика се изготвя в три екземпляра – един за работодателя, един за служителя и един за документите по проекта. Тя се подписва от назначеното лице при сключване на договора, като контролът по нейното внедряване, изпълнение и актуализация се възлага на ръководителя на проекта.

Изготвил: ........................................................... (служител ЧР-ИР -БАН Д.Ралчева)

Съгласувал:................................................ (счетоводител проект К. Петрова)

След като се запознах и приех безусловно съдържанието на тази длъжностната характеристика, получих екземпляр от нея:.......................................................

*(подпис на служителя)*